Αρθρο 59

(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.

(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).

Για τα προϊόντα των οποίων η εισαγωγή προελεύσεως τρίτων χωρών στην Κοινότητα στην αρχική της σύνθεση υπόκειται σε δασμούς, εφαρμόζονται οι ακόλουθες διατάξεις:

1. Οι εισαγωγικοί δασμοί καταργούνται προοδευτικώς μεταξύ της Κοινότητος στην αρχική της σύνθεση και των νέων Κρατών μελών καθώς και μεταξύ των νέων Κρατών μελών σε πέντε στάδια. Η πρώτη μείωση των δασμών που υποβιβάζει τους δασμούς στο 80% του δασμού b\seyr και οι τέσσερις άλλες μειώσεις από 20% καθεμία πραγματοποιούνται σύμφωνα με τον εξής ρυθμό:

α) για τα προϊόντα που υπάγονται στην κοινή οργάνωση αγοράς στον τομέα του βοείου κρέατος: κατ’ έτος κατά την έναρξη της περιόδου εμπορίας, της πρώτης μειώσεως πραγματοποιουμένης το 1973·

β) για τα προϊόντα που υπάγονται στους κανονισμούς αριθ. 23 περί της βαθμιαίας δημιουργίας κοινής οργανώσεως αγοράς στον τομέα των οπωροκηπευτικών (ΕΟΚ) αριθ. 234/68 περί της δημιουργίας κοινής οργανώσεως αγοράς στον τομέα των ζώντων φυτών και προϊόντων ανθοκομίας και (ΕΟΚ) αριθ. 865/68 περί της δημιουργίας κοινής οργανώσεως αγοράς στον τομέα των μεταποιημένων προϊόντων με βάση οπωροκηπευτικά: την 1η Ιανουαρίου κάθε έτους, της πρώτης μειώσεως πραγματοποιουμένης την 1η Ιανουαρίου 1974·

γ) για τα άλλα γεωργικά προϊόντα:σύμφωνα με το ρυθμό που καθορίζεται στο άρθρο 32 παράγραφος 1, της πρώτης μειώσεως πραγματοποιουμένης πάντως την 1η Ιουλίου 1973.

2. Για την προοδευτική εισαγωγή του Κοινού Δασμολογίου, κάθε νέο κράτος μειώνει τη διαφορά που υφίσταται μεταξύ δασμού βάσεως και του δασμού του Κοινού Δασμολογίου κατά τμήματα ύψους 20%. Οι προσεγγίσεις αυτές πραγματοποιούνται στις ημερομηνίες που προβλέπονται στην παράγραφο 1 για τα εν λόγω προϊόντα. Για τα προϊόντα που αναφέρονται στην παράγραφο 1 περίπτωση γ) οι προσεγγίσεις ακολουθούν το ρυθμό που προβλέπεται στο άρθρο 39 παράγραφος 1.

Για τις δασμολογικές κλάσεις εν τούτοις για τις οποίες οι δασμοί βάσεως δε διαφέρουν πλέον του 15 περισσότερο ή λιγότερο από τους δασμούς του Κοινού Δασμολογίου, οι τελευταίοι αυτοί δασμοί εφαρμόζονται από την ημερομηνία της πρώτης προσεγγίσεως για καθεμία από τις κατηγορίες των εν λόγω προϊόντων.

3. Όσον αφορά τα προϊόντα που αναφέρονται στην παράγραφο 1 περίπτωση β) για τη δεύτερη, τρίτη και τέταρτη μείωση ή προσέγγιση, το Συμβούλιο με ειδική πλειοψηφία προτάσει της Επιτροπής, δύναται να αποφασίσει, ότι για ένα ή περισσότερα από τα νέα Κράτη μέλη οι δασμοί που εφαρμόζονται σε ένα ή περισσότερα από τα προϊόντα αυτά θα διαφέρουν επί ένα έτος από τους δασμούς που προκύπτουν από την εφαρμογή της παραγράφου 1 ή κατά περίπτωση, της παραγράφου 2.

Η διαφορά αυτή δύναται να υπερβεί το 10% του ποσού της μεταβολής που πρέπει να πραγματοποιηθεί κατ’ εφαρμογή των παραγράφων 1 και 2.

Στην περίπτωση αυτή, οι δασμοί που πρέπει να εφαρμοσθούν κατά το επόμενο έτος είναι εκείνοι που θα προέκυπταν από την εφαρμογή της παραγράφου 1 ή, κατά περίπτωση, της παραγράφου 2, αν η διαφορά δεν είχε αποφασισθεί. Εν τούτοις, για το έτος αυτό είναι δυνατό να αποφασισθεί μία περαιτέρω διαφορά σε σχέση με τους δασμούς αυτούς, σύμφωνα με τις προϋποθέσεις που προβλέπονται στα ανωτέρω εδάφια.

Την 1η Ιανουαρίου 1978 καταργούνται οι δασμοί που εφαρμόζονται στα προϊόντα αυτά και τα νέα Κράτη μέλη εφαρμόζουν πλήρως το Κοινό Δασμολόγιο.

4. Για τα προϊόντα που υπόκεινται στην κοινή οργάνωση αγοράς είναι δυνατό να επιτραπεί στα νέα Κράτη μέλη, σύμφωνα με τη διαδικασία που προβλέπεται στο άρθρο 26 του κανονισμού αριθ. 120/67/ΕΟΚ περί της κοινής οργανώσεως αγοράς στον τομέα των σιτηρών ή, κατά περίπτωση, στα αντίστοιχα άρθρα των λοιπών κανονισμών περί της κοινής οργανώσεως των γεωργικών αγορών, να προβούν στην κατάργηση των δασμών που αναφέρονται στην παράγραφο 1 ή στην προσέγγιση που αναφέρεται στην παράγραφο 2, με ρυθμό ταχύτερο από εκείνον που προβλέπεται στις προηγούμενες παραγράφους, ή σε ολική ή μερική αναστολή των δασμών που εφαρμόζονται στα εισαγόμενα προϊόντα προελεύσεως των άλλων Κρατών μελών.

Για τα λοιπά προϊόντα δεν απαιτείται άδεια για τη λήψη των μέτρων που αναφέρονται στο προηγούμενο εδάφιο.

Οι δασμοί που προκύπτουν από μία επιταχυνομένη προσέγγιση δε δύνανται να είναι κατώτεροι από εκείνους που εφαρμόζονται κατά την εισαγωγή των ιδίων προϊόντων προελεύσεως των άλλων Κρατών μελών.

Τα νέα Κράτη μέλη πληροφορούν τα άλλα Κράτη μέλη και την Επιτροπή για τα μέτρα που ελήφθησαν.